हॉकआई

हॉकआई (मूल नाम: क्लिंटन फ्रांसिस बार्टन) () मार्वल कॉमिक्स द्वारा प्रकाशित अमेरिकी कॉमिक पुस्तकों में दिखने वाला एक काल्पनिक सुपरहीरो है। लेखक स्टेन ली और कलाकार डॉन हेक द्वारा बनाया गया यह चरित्र पहली बार टेल्स ऑफ़ सस्पेंस #५७ (१९६४) में एक खलनायक के रूप में दिखाई दिया, और बाद में द अवेंजर्स #१६ (मई १९६५) में सुपरहीरो टीम अवेंजर्स में शामिल हो गया। तब से वह इस टीम का एक प्रमुख सदस्य रहा है। हॉकआई को आईजीएन की शीर्ष १०० कॉमिक बुक नायकों की सूची में ४४वां स्थान दिया गया था।

अभिनेता जेरेमी रेनर मार्वल सिनेमेटिक यूनिवर्स की फिल्मों में हॉकआई (क्लिंट बार्टन) की भूमिका निभा रहे हैं। फिल्म थॉर (२०११) में कैमियो उपस्थिति में नजर आने के बाद, रेनर द अवेंजर्स (२०१२), अवेंजर्स: एज ऑफ़ अल्ट्रॉन (२०१५), और कैप्टन अमेरिका: सिविल वॉर (२०१६) में हॉकआई का अभिनय कर चुके हैं, और वह ही एमसीयू की आगामी अवेंजर्स: इन्फिनिटी वॉर और उसके सीक्वल में भी हॉकआई की भूमिका का निर्वहन करेंगे।

 सन्दर्भ 

 बाहरी कड़ियाँ 
 Hawkeye (Clint Barton) at the Marvel Universe wiki
 Clinton Barton (Earth-616) at the Marvel Database Project
 Hawkeye (comic book character) at Comic Vine





श्रेणी:कॉमिक्स के पात्र